paragraph_text: Romski memorijalni centar Uštica izgrađen je u svrhu trajnog obilježavanja najvećeg zločina nad romskim narodom, genocida počinjenog od strane nacističkog i ustaškog režima tijekom Drugog svjetskog rata. Tijekom tog najmračnijeg razdoblja novije svjetske povijesti u Europi ubijeno je između 250.000 i 500.000 Roma koji su sustavno proganjani, zatvarani u geta ili odvođeni u koncentracijske logore.